Návrh 

U z n e s e n i e
vlády Slovenskej republiky

k návrhu koncepcie usporiadania miestnej štátnej správy

Číslo materiálu: KM-1-41/Vl-2003

Predkladateľ: minister vnútra

V l á d a

A.	s c h v a ľ u j e

A.1.  koncepciu usporiadania miestnej štátnej správy ako východisko a podklady na legislatívne zabezpečenie zmeny organizácie  miestnej štátnej správy s účinnosťou od 1. januára 2004; 

B.	u k l a d á

ministrovi hospodárstva
ministrovi financií
ministrovi pôdohospodárstva
ministrovi dopravy, pôšt a telekomunikácií
ministrovi výstavby a regionálneho rozvoja
ministrovi obrany
ministrovi práce, sociálnych vecí a rodiny
ministrovi kultúry
ministrovi zdravotníctva
ministrovi vnútra
vedúcemu úradu vlády

B.1. 	vypracovať vo svojej odvetvovej pôsobnosti v súlade s pripravovanou zmenou návrhy zákonov, v ktorých   sa  určia orgány miestnej štátnej správy na vykonávanie štátnej správy na úsekoch, ktoré sú  v pôsobnosti  terajších krajských úradov a okresných úradov a predložiť ich na rokovanie vlády 

	do 30. júna 2003

B.2.	predložiť Ministerstvu vnútra Slovenskej republiky v súvislosti so zriadením špecializovanej miestnej štátnej správy potrebu finančných prostriedkov v príslušnej rozpočtovej kapitole na roky 2003 a 2004 maximálne v rozsahu schváleného rozpočtu kapitol krajských úradov na rok 2003 za odvetvovú pôsobnosť ústredného orgánu

do 15. mája 2003
ministrovi financií
ministrovi pôdohospodárstva
ministrovi výstavby  a regionálneho rozvoja
ministrovi práce, sociálnych vecí a rodiny
ministrovi školstva
ministrovi vnútra

B.3.	v návrhoch zákonov vypracovaných podľa bodu B.1. vymedziť prechod pôsobností z krajských úradov a okresných úradov na obce a na vyššie územné celky

        do 30. júna 2003 

ministrovi vnútra 
podpredsedovi vlády pre ekonomiku a ministrovi financií

B.4.	v spolupráci s príslušnými odvetvovými ministerstvami, Úradom vlády Slovenskej republiky a Úradom pre štátnu službu predložiť na rokovanie vlády kvantifikáciu finančných prostriedkov potrebných na realizáciu koncepcie reformy verejnej správy a harmonogram úloh súvisiacich s transformáciou krajských úradov a zrušením okresných úradov

	do 20.  júna 2003 

ministrovi vnútra

B.5.	predložiť na rokovanie vlády harmonogram vykonania zmien  v organizácii  miestnej štátnej správy a ďalšieho prechodu niektorých pôsobností z krajských úradov a okresných úradov na obce a na vyššie územné celky

         do 31. júla 2003

B.6.	v spolupráci s príslušnými odvetvovými ministerstvami a prednostami krajských úradov vypracovať zásady transformácie informačného systému miestnej štátnej správy  na orgány špecializovanej miestnej štátnej správy

         do 31. júla 2003

B.7.	v spolupráci s príslušnými odvetvovými ministerstvami vypracovať a predložiť vláde návrh na dislokáciu špecializovanej miestnej štátnej správy

         do 30. septembra 2003

B.8.	predložiť vláde návrh na využitie administratívnych budov v správe krajských úradov a okresných úradov, ktoré nebudú potrebné na umiestnenie špecializovanej miestnej štátnej správy

         do 31. mája 2004
B.9.	vypracovať zásady vydávania Vestníka vlády Slovenskej republiky v súvislosti s novým usporiadaním miestnej štátnej správy a predložiť ich na rokovanie vlády 

          do 31. decembra 2003

predsedovi Úradu pre štátnu službu

B.10.	v súvislosti so zriadením špecializovanej miestnej štátnej správy zabezpečiť a vytvoriť v dostatočnom časovom predstihu podmienky na vyhlásenie výberového konania na obsadenie potrebných štátnozamestnaneckych miest podľa požiadaviek služobných úradov príslušných odvetvových ministerstiev

         termín v texte

ministrovi životného prostredia
ministrovi školstva

B.11.	v súvislosti s prípravou návrhov zákonov vo svojej odvetvovej pôsobnosti zabezpečiť plnenie úlohy uvedenej v bode B.2.

Vykonajú: podpredseda vlády pre ekonomiku a minister financií
                   minister hospodárstva
                   minister pôdohospodárstva
                   minister dopravy, pôšt a telekomunikácií
                   minister výstavby a regionálneho rozvoja
                   minister obrany
                   minister práce, sociálnych vecí a rodiny
                   minister životného prostredia
                   minister školstva
                   minister kultúry
                   minister zdravotníctva
                   minister vnútra
	       vedúci úradu vlády	
                   predseda Úradu pre štátnu službu